— 69 — 



mondict sieur l'esleu archevesque de Besançon auroit le zèle 

 qu'un g pasteur doibt avoir, plustost me sçaurait-il bon grez de 

 ce que j'ay faict en son diocèse, que de me travailler de choses 

 qu'il ne seait et qu'il dict avoir esté faictes avant qu'il fut nez. 

 Mais ny l'eage, ny l'œducation , ni la considération des choses 

 ne luy ont pas encore allumé ce zèle au cueur. Ce sera quant il 

 plaira à Dieu ! 



J'ay entendu qu'entre aultre chose dont il a conçeu ceste 

 hayne contre moy, c'est pourtant que dernièrement exposant 

 la première Epistre à Tymothée, et mesmement le passaige où 

 sainct Paul dict : « Opportel episcopum non neophitum esse, ne 

 elatus in damnationem incidat diaboli », je dictz que c'estoit 

 chose très dangéreuse en l'Eglise quant les honneurs précé- 

 doient les mérites, et que cela souvent estoit cause que comme 

 Sathan, orguilli de sa perfection, tresbucha en juste damnation, 

 ainsi que ceulx quil viennent aux honneurs avant les avoir mé- 

 rité et qui cerchent les charges avant qu'avoir l'eschine forte 

 assez pour pourter les faictz, tombent en mesme jugement et 

 discrime : lesquelles parolles l'ont ofïancé, comme j'entends, 

 mais à très grand tort ; car si le pourquoy n'y estoit, ce propos 

 ne le toucheroit en rien. Et puisque les siens ont bien esté si 

 peu modérez que de le faire évesque avant qu'il sçeut parler, 

 si ne faut-il pas pour son respect, quelque grand qu'il soit, effa- 

 cer ce que dict sainct Paul ; mais ayant patience qu'il fût dict, 

 puisque l'on ne le nomme pas, il debvoit humblement pleurer 

 la faulte de ceulx qui ont en son endroit faict une telle incon- 

 gruité, et prier Dieu ne voulloir punir en luy l'ambition tant de 

 sa mère que de son oncle, ce qui pourroit bien advenir, au dé- 

 triment de ceste pauvre Eglise, car assez souvent est-il que où 

 Dieu ne faict le commencement il ne donne pas le progrèz. Je 

 le supplie touteffoys regarder le jeune seigneur de meilleur as- 

 pect que ne mérite la façon de sa promotion. 



De quoy l'on pourroit avoir quelque meilleur espoir si ses con- 

 ducteurs et précepteurs ne l'anfloient d'une vaine persuasion 

 de sa grandesse, ne luy mectant, comme l'on dict, en avant le 

 plus ordinairement aultre chose que la splendeur et générosité 

 de son extraction : desquelles parolles sa jeunesse semble avoir 

 esté tellement enyvrée comme l'on peult faire la conjecture pa, 



